У студзені 2017 года ў Мінску адкрыўся інклюзіўны спартыўны клуб “Крылы анёлаў” для сем’яў, якія выхоўваюць дзяцей з інваліднасцю. На яго трэніроўкі прыходзяць бацькі разам з дзецьмі з інваліднасцю рознай ступені цяжкасці. Заняткамі кіруе трэнер, ён арганізоўвае лёгкаатлетычную падрыхтоўку групы, навучанне бегу. Дзеці з ДЦП займаюцца ў спецыяльных бегавых калясках. Ім дапамагаюць бацькі або спартыўныя валанцёры. Ініцыятарам і арганізатарам клуба выступіла дабрачынная сацыяльна-спартыўная ўстанова “Каманда “Крылы анёлаў”.